CELEX: 62019CA0343
Language: bg
Date: 2020-07-09 00:00:00
Title: Дело C-343/19: Решение на Съда (първи състав) от 9 юли 2020 г. (преюдициално запитване от Landesgericht Klagenfurt — Австрия) — Verein für Konsumenteninformation/Volkswagen AG (Преюдициално запитване — Съдебно сътрудничество по гражданскоправни въпроси — Регламент (ЕС) № 1215/2012 — Член 7, точка 2 — Съдебна компетентност при деликти или квазиделикти — Място на настъпване на вредоносното събитие — Място на настъпване на вредата — Манипулиране на данните за емисията на отработените газове от двигатели, произведени от производител на автомобили)

31.8.2020   
            
            
               BG
            
            
               Официален вестник на Европейския съюз
            
            
               C 287/13
            
         
      Решение на Съда (първи състав) от 9 юли 2020 г. (преюдициално запитване от Landesgericht Klagenfurt — Австрия) — Verein für Konsumenteninformation/Volkswagen AG
      (Дело C-343/19) (1)
      
      (Преюдициално запитване - Съдебно сътрудничество по гражданскоправни въпроси - Регламент (ЕС) № 1215/2012 - Член 7, точка 2 - Съдебна компетентност при деликти или квазиделикти - Място на настъпване на вредоносното събитие - Място на настъпване на вредата - Манипулиране на данните за емисията на отработените газове от двигатели, произведени от производител на автомобили)
      (2020/C 287/18)
      Език на производството: немски
      
         Запитваща юрисдикция
      
      Landesgericht Klagenfurt
      
         Страни в главното производство
      
      
         Ищец: Verein für Konsumenteninformation
      
         Ответник: Volkswagen AG
      
         Диспозитив
      
      Член 7, точка 2 от Регламент (ЕС) № 1215/2012 на Европейския парламент и на Съвета от 12 декември 2012 година относно компетентността, признаването и изпълнението на съдебни решения по граждански и търговски дела, трябва да се тълкува в смисъл, че когато превозни средства са били незаконосъобразно оборудвани в една държава членка от техния производител със софтуер, манипулиращ данните за емисиите на отработените газове, преди да бъдат придобити от трето лице в друга държава членка, мястото на настъпване на вредата се намира в тази друга държава членка.
      
         (1)  ОВ C 230, 8.7.2019 г.